מיטשל פייגנבאום

מיטשל ג'יי פייגנבאום (באנגלית: Mitchell Jay Feigenbaum; 19 בדצמבר 1944 – 20 ביוני 2019) היה פיזיקאי מתמטי יהודי-אמריקאי, שמחקריו החלוציים בתורת הכאוס הובילו לגילוי קבועי פייגנבאום. חתן פרס וולף לפיזיקה לשנת 1986.

ביוגרפיה
מיטשל פייגנבאום נולד בשנת 1944 בפילדלפיה, למשפחה של מהגרים יהודים מפולין ומאוקראינה. למד בתיכון בברוקלין, והמשיך בסיטי קולג' של ניו יורק. בשנת 1964 החל לימודי הנדסת חשמל במכון הטכנולוגי של מסצ'וסטס (MIT), אך שינה את מסלול לימודיו לפיזיקה, ובשנת 1970 קיבל תואר דוקטור, על עבודה שעסקה ביחס נפיצה.

בשנים 1970–1972 נמנה עם סגל אוניברסיטת קורנל, ובשנים 1972–1974 נמנה עם סגל וירג'יניה טק. עבר למעבדה הלאומית לוס אלמוס למחקר בנושא זרימה טורבולנטית. באמצעות מחשבון HP-65 גילה פייגנבאום שערכים של התפצלויות (ביפורקציות) הגורמות להכפלת התדירויות של מסלולים מתכנסים לגבול שערכו . הוא נתן הסבר מתמטי לתופעה זו, והראה שהתנהגות דומה, עם אותו קבוע, מתקיימת בקשת רחבה של פונקציות. גבול זה הוא הראשון בקבועי פייגנבאום. תגלית זו הייתה תחילת פיתוחה של תורת הכאוס. בשנת 1978 פרסם מאמר חשוב נוסף, "אוניברסליות כמותית במחלקה של טרנספורמציות לא-ליניאריות".

משנת 1986 ועד לפטירתו היה פרופסור באוניברסיטת רוקפלר.

בשנת 1986 הוענק לו (יחד עם אלברט ליבכאבר) פרס וולף, "על מחקריו העיוניים החלוציים, החושפים תכונות אוניברסליות של מערכות לא-ליניאריות, והמאפשרות חקירה שיטתית של תופעות תוהו."

תרומה נוספת שלו היא פיתוח תוכנה המשתמשת בשיטות פרקטליות לקרטוגרפיה, עבור חברת המפות "המונד" . בשנת 1996 נמנה עם מייסדי חברת Numerix , שפיתחה תוכנה פיננסית.

לקריאה נוספת
 ג'יימס גליק, כאוס, ספרית מעריב, 1991

קישורים חיצוניים

 Feigenbaum, Mitchell J., The Rockefeller University

הערות שוליים

פיזיקאים אמריקאים
פיזיקאים יהודים
יהודים אמריקאים
בוגרי הסיטי קולג' של ניו יורק
סגל אוניברסיטת קורנל
סגל אוניברסיטת רוקפלר
זוכי פרס וולף לפיזיקה
עמיתי מקארתור
אמריקאים שנולדו ב-1944
אמריקאים שנפטרו ב-2019
זוכי פרס דיקסון במדעים